IZRAKSTS


Valsts akciju sabiedrības
“Latvijas Valsts radio un televīzijas centrs”
vienotais reģistrācijas Nr.40003011203, Zemitāna iela 9 k-3, Rīga, LV-1012

ATKLĀTA KONKURSA
Drošības sistēmu modernizācija 
ID Nr. LVRTC 2026/12

IEPIRKUMA KOMISIJAS SĒDES
PROTOKOLS NR. 3


Rīgā,							       2026. gada 2.jūlijā plkst.10.00


Sēdē piedalās:
Iepirkuma komisijas priekšsēdētāja vietnieks – Aleksandrs Komaško

Iepirkuma komisijas, turpmāk arī “komisija”, locekļi:
Ieva Gaile 
Laura Kolneja
Laine Gailīte


Sēdi vada iepirkuma komisijas priekšsēdētāja vietnieks  – A.Komaško
Sēdi protokolē iepirkuma komisijas locekle – L.Gailīte

Komisijas izveidošanas pamatojums: VAS “Latvijas valsts radio un televīzijas centrs” valdes priekšsēdētāja 2026. gada 24.februāra rīkojums Nr. 01-05-01/2026/29. 

Sēde notiek attālināti, izmantojot videokonferences režīmu.

Darba kārtība:
1. Saņemtā jautājuma izskatīšana, atbildes sniegšana.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā 3 (trīs) locekļi (ņemot vērā, ka komisijā ir 5 (pieci) balsstiesīgi locekļi, tad ne mazāk kā 4 (četri) locekļi). Tiek konstatēts, ka sēdē piedalās 4 (četri) balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkumu komisija 2026.gada 1.jūlijā EIS e-konkursu apakšsistēmā www.eis.gov.lv saņēma ieinteresētā piegādātāja jautājumus par iepirkuma “Drošības sistēmu modernizācija”, iepirkuma identifikācijas Nr. LVRTC 2026/12 (turpmāk – Iepirkums) nolikumu.
Komisijas locekļi apspriež uzdotos jautājumus un sagatavo atbildi uz tiem:
	Jautājums
	Atbilde

	[..], lūdz Jūs sniegt skaidrojumu, par transporta un mehānismu izdevumu uzrādīšanu atklāta konkursa Nr. LVRTC 2026/12 cenu piedāvājumā, jo ņemot vērā attālumus līdz objektiem un iespējamo nepieciešamību piesaistīt nomas tehniku (piem. pacēlājs videokameras montāžai), izdevumi par iekārtas vienības piegādi un montāžu var atšķirties vairākkārt.
	Pasūtītājs, izvērtējot ieinteresētā piegādātāja uzdoto jautājumu sniedz šādu skaidrojumu – Nolikuma tehniskās specifikācijas cenu tabulā nav paredzēta atsevišķa pozīcija transporta vai speciālās/nomas tehnikas izmaksu norādīšanai — šādas izmaksas atsevišķi netiek uzrādītas un nav jānorāda kā atsevišķa pozīcija.
Saskaņā ar Nolikuma 3.4.6.1. punktu finanšu piedāvājumā jāiekļauj visas ar iepirkuma priekšmetu saistītās izmaksas, tai skaitā visi izdevumi, kas nepieciešami preču piegādei, montāžai un pakalpojuma sniegšanai. Attiecīgi transporta izdevumi, kā arī izdevumi par nepieciešamās papildu tehnikas (t.sk. nomas tehnikas, piemēram, pacēlāja) piesaisti ir Pretendenta izmaksas, kuras jāiekļauj finanšu piedāvājumā norādītajās cenās.
Ņemot vērā, ka objektu atrašanās vietas un ar to saistītie apstākļi ir zināmi no Nolikuma, kā arī līgums tiks slēgts par visu objektu kopumu uz visu līguma darbības laiku, Pretendentam minētās izmaksas jāizvērtē un jāiekļauj piedāvājumā, sagatavojot kopējo cenu kalkulāciju. Tas, ka faktiskās izmaksas atsevišķos objektos var atšķirties, ir daļa no Pretendenta komercriska un piedāvājuma sagatavošanas procesa. Pēc līguma noslēgšanas Pasūtītājam nebūs pienākuma kompensēt papildu izmaksas, kas nav atsevišķi paredzētas iepirkuma dokumentācijā vai iekļautas Pretendenta piedāvājumā.



Iepirkuma komisija vienbalsīgi ar 4 (četrām) balsīm “par” nolēma:
0. Apstiprināt sagatavoto atbildi uz uzdotajiem jautājumiem.
0. Ievietot šī protokola izrakstu EIS e-konkursu apakšsistēmā www.eis.gov.lv.
0. Publicēt paziņojumu par grozījumiem Iepirkuma nolikumā Elektronisko iepirkumu sistēmā www.eis.gov.lv Pasūtītāja profilā.
0. Uzdot komisijas loceklei L.Gailītei nodrošināt protokola 1.2. un 1.3. punktā norādīto lēmumu izpildi.

Pielikumā: 
1. [..].


Iepirkuma komisijas priekšsēdētāja vietnieks personiskais paraksts	  A.Komaško

Iepirkuma komisijas locekle	personiskais paraksts				  I.Gaile

Iepirkuma komisijas locekle	personiskais paraksts			              L.Kolneja

Iepirkuma komisijas locekle, protokolētāja	personiskais paraksts		  L.Gailīte



Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.
IZRAKSTS PAREIZS
Valsts akciju sabiedrība „Latvijas Valsts radio un televīzijas centrs”
Rīgā, Iepirkumu komisijas locekle Laine Gailīte

Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datumu


